હા, જ્યારે અમે શાળામાં ભણતા એ વર્ષોમાં અમારી કૉલોનીથી નજદીક કહી શકાય તેવાં 'લાકડાંનાં પાટિયાં'વાળાં [તે સમયનાં 'સચિવાલય' / હાલનાં 'પૉલીટેકનીક'નાં] સ્ટેન્ડ એ અમારાં વેકેશનની ઉનાળુ રાત અપર એકઠા થવાનો અડ્ડો હતો. જ્યારે 'કૉલેજીયન' થયા એટલે એ લાકડાંના પાટીયાં પર બેસવાને બદલે સ્ટેન્ડની આગળની લોખંડની એંગલવાળી રૅલિંગ પર પગ ઝુલાવતા બેસવું તે 'કૉલેજીયન' હોવાની 'અદા' ગણાતી.તો અમુક બસ-સ્ટેન્ડ કોઇ કોઇ મિત્રોનાં પહેલા પ્રણય -અંકુરનાં જન્મસ્થળ પણ હતાં.